ইরান যুদ্ধে পিছু হটলেন ট্রাম্প, ৪৮ ঘণ্টা সময়সীমার আগেই নির্দেশ প্রত্যাহার ট্রাম্পের, বিরাট পরাজয় আমেরিকার?

ওয়েবডেস্ক- যুদ্ধে নয়া মোড়! হঠাৎ করে ১৮০ ডিগ্রি ঘুরে গেলেন আমেরিকার প্রেসিডেন্ট ডোনাল্ড ট্রাম্প (Donald Trump) । হরমুজ প্রণালী (Strait of Hormuz) নিয়ে ৪৮ ঘণ্টার আলিমেটাম দেওয়া পরেই ভোলবদল ট্রাম্পের। হঠাৎ করেই নিজের সিদ্ধান্ত থেকে সরে এলেন আমেরিকার প্রেসিডেন্ট। যুদ্ধের চতুর্থ সপ্তাহেই বিরাট ঘোষণা মার্কিন প্রেসিডেন্টের। ইরানের (Iran) সঙ্গে আলোচনার মাধ্যমে যুদ্ধবিরতি ঘোষণা করলেন ট্রাম্প। যুদ্ধ বিরতি নিয়ে ইতিমধ্যেই ইরানের সঙ্গে গোপন বৈঠক করেছেন ট্রাম্প।

ট্রাম্প জানিয়েছেন, ইরানের সঙ্গে আলোচনার পরেই তার এই সিদ্ধান্ত। আপাতত ইরানের কোনও তৈল শোধনাগার, পরমাণু কেন্দ্রের কোনও হামলা চালাবে না আমেরিকা। এদিকে ইরানের বক্তব্য, আমেরিকার সঙ্গে কোনও আলোচনা হয়নি ইরানের, ভয় পেয়ে ল্যাজ গুটিয়ে পালিয়েছে ইরান।

এই যুদ্ধ বিরতি ঘোষণা নিয়ে সমাজমাধ্যমে একটি বড়সড় পোস্ট করেন মার্কিন প্রেসিডেন্ট। সেখানে ট্রাম্প লেখেন, ইরানের সঙ্গে আলোচনা শুরু হয়েছে। আগামী পাঁচদিনে ইরানের বিদ্যুৎকেন্দ্রগুলিতে হামলা করবে না মার্কিন সেনাবাহিনী। আজ ডোনাল্ড ট্রাম্প জানিয়েছেন, গত দু’দিন ধরে দুই দেশের মধ্যে আলোচনা চলছে। যা ইতিবাচক দিকেই এগোচ্ছে। আপাতত ইরানের বিদ্যুৎকেন্দ্রগুলিতে হামলার সিদ্ধান্ত সরে আসা হয়েছে। আগামী পাঁচদিন হামলা না করার সিদ্ধান্ত নেওয়া হয়েছে। তবে এই স্থগিতাদেশ নির্ভর করছে, চলতি সপ্তাহে আলোচনার অগ্রগতির উপরে। তবে পরিস্থিতির পরিবর্তন হলে, ফের কড়া পদক্ষেপ নেওয়া হবে।

আরও পড়ুন- হরমুজ নিয়ে ট্রাম্পের ৪৮ ঘণ্টার আলটিমেটামের পরেই পাল্টা হুঙ্কার তেহরানের! কী হবে এবার?

ডোনাল্ড ট্রাম্প সমাজমাধ্যমে লিখেছেন, “আমি আনন্দের সঙ্গে জানাচ্ছি যে, গত দুদিন ধরে মার্কিন যুক্তরাষ্ট্র এবং ইরান, পশ্চিম এশিয়ায় চলমান সংঘাতের চূড়ান্ত সমাধানের লক্ষ্যে ইতিবাচক আলোচনা হয়েছে। এই আলোচনা গোটা সপ্তাহ জুড়ে অব্যাহত থাকবে। এই আলোচনার পরেই যুদ্ধ বিভাগকে নির্দেশ দিয়েছি, ইরানের বিদ্যুৎকেন্দ্র এবং জ্বালানি পরিকাঠামোর উপর কোনও ধরনের সামরিক হামলা আগামী পাঁচ দিন করা হবে না। এই স্থগিতাদেশ নির্ভর করছে আগামীদিনের আলোচনার উপরে।